OpenLLM-France/wikimedia huggingface dataset:
# Theatro Municipal do Rio de Janeiro

El Theatro Municipal do Rio de Janeiro (Teatre Municipal de Rio de Janeiro) és un dels teatres més importants del Brasil, situat en ple centre de Rio de Janeiro. Va ser dissenyat en un estic eclèctic, va ser construït entre 1905 i 1909 i inspirat en el Teatre de l'Òpera de París de Charles Garnier. Té un aforament de 2.244 localitats. La inauguració es va dur a terme el 14 de juliol de 1909.

## Referències

* ↑ «Un argentino en Brasil: Theatro Municipal do Rio de Janeiro» (en castellà). Diario de Cultura. [Consulta: 28 abril 2022].
* 1 2 «APRESENTAÇÃO» (en portuguès). Theatro Municipal. [Consulta: 28 abril 2022].
* ↑ «El Teatro Municipal de Río reabre en todo su esplendor». El Mundo, 27-05-2010. [Consulta: 28 abril 2022].
* 1 2 «Teatro Municipal». Imagina Rio de Janeiro. [Consulta: 28 abril 2022].

## Enllaços externs

* Pàgina web del teatre Arxivat 2013-09-28 a Wayback Machine.
# The Forward

The Forward (en ídix: פארווערטס) (transliterat: Forverts), anteriorment conegut com The Jewish Daily Forward, és una organització nord-americana de mitjans de comunicació dirigida cap a un públic jueu nord-americà. La revista va ser fundada en 1897 com un diari socialista en idioma ídix. Es va començar ha publicar una edició del periòdic cada dues setmanes en anglès, des de l'any 1990.
Al segle xxi, The Forward és una publicació digital, amb notícies en línia. En 2016, la publicació de la versió en ídix, va canviar el seu format imprès d'un periòdic quinzenal, al d'una revista mensual: el periòdic setmanal en anglès va seguir aquest camí en 2017. Aquestes revistes es van publicar en format físic, fins a l'any 2019, a partir d'aquest any van començar a editar-se tan sols en format digital i en línia.
La perspectiva de The Forward sobre les notícies mundials i nacionals, i els seus informes sobre la perspectiva jueva als Estats Units, l'han convertit en una de les publicacions jueves nord-americans més influents. The Forward és publicada per una associació independent sense ànim de lucre. The Forward té un enfocament editorial políticament progressista.
The Yiddish Forward (transliterat: Forverts) és un centre d'intercanvi d'informació, sobre els darrers esdeveniments que han tingut lloc al Món modern, en idioma ídix, la publicació digital publica notícies gairebé diàries, relacionades amb l'idioma i la cultura ídix, així com videos de demostracions de cuina, humor jueu i noves cançons en ídix. Una versió en ídix de la cançó del cantautor Leonard Cohen Hallelujah, va ser traduïda i interpretada per l'artista de música klezmer Daniel Kahn, el qual va obtenir més d'un milió de visites.
El 17 de gener de 2019, la publicació va anunciar que deixava de publicar la seva edició impresa, i que tan sols publicaria la versió digital en línia, de les seves edicions en anglès i en idioma ídix. També es va anunciar l'acomiadament del seu editor en cap, i del 20 % per cent del seu personal editorial.

## Referències

* ↑ Matthew Kassel. «The Jewish Daily Forward Is Assimilating». Observer, 17-05-2015.
* ↑ Sore-Rukhl Schaechter. «גרויסע ענדערונגען בײַם „פֿאָרווערטס‟». The Forward, 28-05-2016.
* ↑ «Total Circ for US Newspapers». Alliance for Audited Media, 31-03-2013. Arxivat de l'original el 2013-03-06. [Consulta: 16 juny 2013].
* ↑ «The Forward, 122-year-old U.S. Jewish publication, ends its print edition». Haaretz, 17-01-2019. [Consulta: 20 febrer 2019].
# The Founding of a Republic

The Founding of a Republic és una pel·lícula xinesa estrenada el 2009 per a commemorar el 60è aniversari de la creació de la República Popular de la Xina i dirigida per Huang Jianxi i Han Sanping

## Argument

El film tracta de l'evolució dels contactes entre els considerats hereus del pare de la República, Sun yat-sen; per una banda, Chiang Kai-shek, el dirigent més important del partit nacionalista Kuomintang i, de l'altra, Mao Zedong, líder principal dels comunistes i de la guerra civil (1945-1949) que s'inicià després de la victòria sobre els japonesos, entre aquestes dues forces, conflicte armat que acabà amb l'arribada al poder dels comunistes i els seus aliats reformistes.

## Repartiment

Actors principals:
* Chen Kun (Chiang Ching-kuo, fill de Chiang Kai-shek)
* Liu Jin (Zhou Enlai)
* Liu Sha /Liu Shaoqi (un dels dirigents comunistes més importants)
* Tang Guoqiang (en el paper de Mao Zedong)
* Vivian Wu (Song Meiling, esposa de Chiang i germana de Son Qingling)
* Wang Bing (Zhang Lan, líder la Lliga Democràtica de la Xina)
* Wang Wufu (Zhu De, dirigent de l'Exèrcit Roig)
* Wang Xueqi (Li Zongren, dirigent nacionalista i rival de Chiang Kai-shek)
* Xiu Zongdi (Fu Zuoyi, responsable de la defensa Beijing davant l'avenç comunista i que va ocupar, posteriorment, càrrecs importants en la República Popular de la Xina)
* Xu Qing (Song Qingling, vídua de Sun Yat-sen)
* Zhang Guoli (Chiang Kai -shek)
Coneguts actors xinesos han participat en breus aparicions. Com en el cas de l'important personatge dels baixos fons, Du Yuesheng. interpretat per l'actor i director Feng Xiaogang.

## Referències i enllaços externs

* http://www.imdb.com/title/tt1438461/
# Torre del Simó

La Torre del Simó és una masia situada al municipi de Golmés a la comarca catalana del Pla d'Urgell.

## Referències

* ↑ «Torre del Simó». Gran Enciclopèdia Catalana. Barcelona: Grup Enciclopèdia Catalana.
# Torre del Telègraf

«Torre del Telègraf» té aquests significats:
* Torre del Telègraf o Torre d'en Bosquerons, al terme de Montornès al Vallès
* Torre del Telègraf (Bescanó), torre de guaita i de senyals al Gironès
* Torre del Telègraf (el Vendrell), al Baix Penedès
* Torre del Telègraf (Salou), monument al Tarragonès
* Torre del telègraf (Sant Joan de Vilatorrada), torre de telegrafia òptica al Bages
* Torre del Telègraf de Can Dolcet, torre de telegrafia òptica a Collbató (el Baix Llobregat)
# This Week in Palestine

This Week in Palestine és una revista mensual que cobreix temes culturals, socials i polítics a Palestina. Està publicada per Sani Meo i s'imprimeix regularment des de desembre de 1998. Els seus objectius són els del promoure i documentar Palestina.
En l'edició del març de 2018, en honor al Dia Internacional de la Dona, es van associar amb ONU Dones per publicar quatre articles relacionats amb l'avanç dels drets humans de les nenes i dones de les zones rurals, la implementació dels Objectius de Desenvolupament Sostenible (ODS) a Palestina i van buscar millorar la igualtat de gènere mitjançant la sensibilització per fomentar una major participació dels homes. Aquesta campanya es va anomenar "Perquè sóc un home".

## Referències

* ↑ «This Week in Palestine March 2018 Issue». UN Women. [Consulta: 18 novembre 2018].

## Enllaços externs

* This Week in Palestine - Lloc web oficial
# This mountain life

This mountain life és un documental canadenc dirigit per Grant Baldwin i estrenat el 2018. La pel·lícula se centra en diversos habitants de la província de la Colúmbia Britànica i les seves relacions amb el paisatge de muntanya, com una mare i una filla que emprenen una caminada de 2.300 quilòmetres per les Muntanyes de la Costa, una parella de supervivents d'allaus i un grup de monges catòliques que viuen en un convent aïllat a la serra Garibaldi.
La pel·lícula es va estrenar al Festival Internacional de Cinema de Vancouver del 2018.

## Referències

* ↑ «This Mountain Life seeks out B.C. terrain most will never see» (en anglès), 31-10-2018. [Consulta: 15 febrer 2024].
* ↑ «Vancouver filmmaker reaches new heights with This Mountain Life doc» (en anglès), 29-10-2018. [Consulta: 15 febrer 2024].
* ↑ «10 must-see BC films at the Vancouver International Film Festival | Curated» (en anglès). [Consulta: 15 febrer 2024].
* ↑ «2019 Nominees Announced» (en anglès), 14-12-2018. [Consulta: 15 febrer 2024].
* ↑ «Extra: Drive takes Australia doc; Canadian Screen Awards nominees unveiled». [Consulta: 15 febrer 2024].
# Doryrhamphus japonicus

Doryrhamphus japonicus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 8,5 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima temperat i associat als esculls de corall.

## Distribució geogràfica

Es troba al Japó i Taiwan.

## Referències

* 1 2 3 «Doryrhamphus japonicus» (en anglès). FishBase. Froese, Rainer; Pauly, Daniel (editors).
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Shinohara, G., Y. Sato i K. Matsuura, 2000. Coastal fishes of Ishima Island, Tokushima, Japan. Mem. Nat. Sci. Mus. Tokyo 33:175-186.

## Enllaços externs

* AQUATAB
# Toaplan

Toaplan és una companyia japonesa creada el 1984 que es dedica al desenvolupament de videojocs. És coneguda pels seus jocs d'arcade, innovadors de l'època, com Tiger Heli, Twin Cobra o Out Zone.

## Llistat de jocs

* Mahjong King / joug Ou (1984)
* Mahjong Mania / Jong Kyou (1985)
* Tiger Heli (1985)
* Guardian / Get Star (1986)
* Slap Fight / Alcon (1986)
* Mahjong Sisters (1986)
* Flying Shark / Hisou Zame / Sky Shark (1987)
* Wardner / Pyros / Wardner No Mori (1987)
* Twin Cobra / Kyukyoku Tiger (1987)
* Rally Bike / Dash Yarou (1988)
* Truxton / Tatsujin (1988)
* Hellfire (1989)
* Twin Hawk / Daisen Pu (1989)
* Zero Wing (1989)
* Demon's World / Horror Story (1989)
* Fire Shark / Same! Same! Same! 1989)
* Out Zone (1990)
* Snow Bros (1990)
* Vimana (1991)
* Pipi & Bibi's / Whoopee! (1992)
* Teki Paki (1992)
* Ghox (1992)
* Dogyuun (1992)
* Truxton 2 / Tatsujin Oh (1992)
* Fix Eight (1992)
* Grind Stormer / V-5 (1993)
* Knuckle Bash (1993)
* Enma Daio (1993)
* Bastugun (1993)
* Snow Bros 2 / Otenki Paradise (1993)
* Power Kick (1993)
* Teki Paki 2 (1993)
* Genkai Chousen Distopia (jamais sorti)
# Rajpur (Kathiawar)

Rajpur fou un estat tributari protegit de l'agència de Kathiawar al prant de Jhalawar, presidència de Bombai, format per dos pobles amb un sol propietari tributari. Estava a 5 km al nord-oest de Wadwhan. La superfície era de 39 km² i la població el 1881 de 1.674 habitants. Els ingressos s'estimaven en 1.400 lliures i es pagava un tribut de 241 lliures al govern britànic i un de 18 lliures al nawab de Junagarh. Estava governat per una nissaga rajput jhala i era considerat estat de sisena classe. Fou fundat el 1775 per Patabhai, tercer fill de Salbansinhji Arjunsinghji II de Wadwhan.

## Llista de thakurs

* Thakur Patabhai 1775 - ?
* Thakur Punjabhai (fill)
* Thakur Madarsinhji (fill)
* Thakur Harbhamji (fill)
* Thakur Karansinhji (fill)
* Thakur Mansinhji (fill)
* Thakur Chandrasihji (fill)
* Thakur Janakisinhji (fill)
* Thakur Krishnakumarsinhji (fill)

## Referències

* Genealogia Arxivat 2010-07-23 a Wayback Machine.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Volta a Andalusia 2011

La Volta a Andalusia 2011, 57a edició de la Volta a Andalusia, és una competició ciclista per etapes que es disputà entre el 20 i el 24 de febrer de 2011. El vencedor fou l'espanyol Markel Irizar, de l'equip Team RadioShack, per davant del belga Jurgen van den Broeck i l'estatunidenc Levi Leipheimer.
El recorregut compta amb un pròleg inicial pels carrers de Benahavís i quatre etapes en línia, les dues primeres de mitja muntanya i les dues darreres totalment planes.

## Equips participants

En aquesta edició hi prendran part 17 equips: els dos espanyols de categoria UCI ProTour (Movistar Team i Euskaltel-Euskadi); els 3 de categoria Professional Continental (Andalucía Caja Granada, Geox-TMC i Caja Rural); i 1 de categoria Continental (Orbea Continental). Nou equips estrangers completaran els participants: els ProTour Team Leopard-Trek, Team RadioShack, Team Katusha, Team Sky, Rabobank, Omega Pharma-Lotto i Vacansoleil-DCM; els Professionales Continentals del Team NetApp, Skil-Shimano i Saur-Sojasun; i el Continental grec del KTM-Murcia.

## Etapes

| Etapa | Data | Recorregut | Km | Guanyador | Líder |
| Pr. | 20 de febrer | Benahavís - Benahavís | 6,8 km | Jimmy Engoulvent | Jimmy Engoulvent |
| 1a | 21 de febrer | Almuñécar - Adra | 161,8 km | Jonathan Hivert | Markel Irizar |
| 2a | 22 de febrer | Villa de Otura - Jaén | 175,3 km | Francisco José Ventoso | Markel Irizar |
| 3a | 23 de febrer | La Guardia de Jaén - Còrdova | 174,0 km | Óscar Freire | Markel Irizar |
| 4a | 24 de febrer | Còrdova - Antequera | 162,7 km | Óscar Freire | Markel Irizar |

## Classificacions finals
### Classificació general

| | Ciclista | Equip | Temps |
| 1 | Markel Irizar | Team RadioShack | 16h 27' 21" |
| 2 | Jurgen van den Broeck | Omega Pharma-Lotto | + 01" |
| 3 | Levi Leipheimer | Team RadioShack | + 02" |
| 4 | Jérôme Coppel | Saur-Sojasun | + 03" |
| 5 | Luis Pasamontes | Movistar Team | + 08" |
| 6 | Thomas Lövkvist | Team Sky | m. t. |
| 7 | Rigoberto Urán | Geox-TMC | + 09" |
| 8 | Haimar Zubeldia | Team RadioShack | + 12" |
| 9 | Samuel Sánchez | Euskaltel–Euskadi | + 16" |
| 10 | Ivan Rovni | Team RadioShack | + 18" |
| Classificació de la muntanya Ciclista Equip Punts 1 Javier Ramírez Abeja Vacansoleil 28 2 Fabio Duarte Geox-TMC 19 3 David de la Cruz Caja Rural 12 | Classificació dels punts Ciclista Equip Punts 1 Óscar Freire Rabobank ProTeam 66 2 Jimmy Engoulvent Saur-Sojasun 49 3 Francisco José Ventoso Movistar Team 45 |
| Classificació de les metes volants Ciclista Equip Temps 1 Jan Bakelants Omega Pharma-Lotto 6 2 Javier Moreno Bazán Caja Rural 5 3 Fabio Duarte Geox-TMC 3 | Classificació per equips Equip País Temps 1 Team Radioshack Estats Units 49h 22' 15" 2 Team Sky Regne Unit + 18" 3 Movistar Team Espanya + 24" |

## Enllaços externs

* Web oficial
# Paul Johnson

Paul Johnson (Manchester, 2 de novembre de 1928 - Londres, 12 de gener de 2023), nascut com Paul Bede Johnson, va ser un escriptor, historiador i periodista anglès i catòlic.

## Biografia

Paul Johnson va estudiar història a la Universitat d'Oxford, on va ser deixeble del cèlebre historiador A.J.P. Taylor. Va realitzar el servei militar a Gibraltar, on va adoptar una postura contrària al règim franquista espanyol (que més tard admiraria). La seva experiència militar li va servir per treballar com a periodista al mensual parisenc, Realités, del qual va ser assistent d'editor (1952-1955). A França també va començar a col·laborar, com a corresponsal, amb el periòdic de centreesquerra, New Statesman, del qual va ser redactor en cap de 1965 a 1970. Després va treballar com a redactor de discursos per a Margaret Thatcher, amb qui va estudiar a Oxford.
És autor de més de trenta obres, la majoria sobre l'actualitat i la història en general: Història dels jueus o Història del cristianisme són alguns exemples. A Intel·lectuals (2008) retrata a personalitats com Karl Marx, Jean-Jacques Rousseau o Jean-Paul Sartre. Una de les seves millors obres va ser Temps Moderns, la primera edició dels quals va aparèixer en 1988, en el qual retrata la història del segle XX des de la Primera Guerra Mundial fins a la dècada de 1970. Són cèlebres també les seves biografies de grans personatges de la història.
A partir del 1981 escrivia una columna a la revista The Spectator i també col·laborava, periòdicament, amb Forbes i National Review. El 2006 va rebre la Presidential Medal of Freedom, el màxim guardó civil dels Estats Units.
Va morir a principis del 2023, a 94 anys.

## Referències

* ↑ Espada, Arcadi «Paul Johnson, escritor: "En el 68 está la crisis del sistema educativo"» (en castellà). El País, 01-08-2000. «Tampoco hubo una revolución en España. Aunque eso fue gracias a Franco, que preparó con mucha inteligencia la sucesión, a partir de la creación de una clase media muy sólida. Franco fue un hombre extraordinario.»
* ↑ Paul Johnson: Intelectuales
* ↑ Woodward, Richard B. «Paul Johnson, Prolific Historian Prized by Conservatives, Dies at 94» (en anglès). The New York Times, 12-01-2023. ISSN: 0362-4331.

## Enllaços externs

* Alguns articles: «Paul Johnson» (en castellà, traduït de l'anglès). Conze y comunica.
# Bonares

Bonares és un poble de la província de Huelva (Andalusia), que pertany a la comarca d'El Condado. La seva economia es basa en la vinya i la maduixa.

## Història

Va formar part de l'àrea cultural de Tartessos, i hi ha restes d'una vila romana del segle I a Los Bojeos, propera al riu Tinto. També formà part del Regne de Niebla, que fou conquerit per Alfons X el Savi en el segle xiii. El 1369 fou concedida al Comtat de Niebla, aleshores en mans de Juan Alonso de Guzmán, Senyor de Sanlúcar, qui en el segle xv dominava Beas, Trigueros, Rociana, Villarrasa, Lucena del Puerto, Menes, Facanías (ara Valverde del Camino), Puebla de Guzmán, Alosno, El Almendro, Santa Bárbara de Casa, etc.
# Borja Ekiza Imaz

Borja Ekiza Imaz (nascut el 6 de maig de 1988 a Pamplona, Navarra) és un futbolista professional basc que juga al Zirka Kropyvnytskyi com a central. L'any 2011 fou seleccionat a l'equip revelació per la UEFA. i inclòs en l'onze revelació del Marca.
Ekiza va arribar al planter de l'Athletic Club amb 14 anys. Va jugar els seus primers dos anys de sènior amb el CD Baskonia, el tercer equip del club. Posteriorment, Ekiza va jugar amb el filial a la Segona Divisió B, sent usat escassament durant dues temporades. El 8 de gener de 2011, després d'una sèrie de lesions en defensa al primer equip va ser convocat. Va fer el seu debut a Primera amb un empat 1–1 a fora contra el Màlaga CF, jugant els 90 minuts; va acabar la seva primera temporada al primer equip consolidant-se a l'onze inicial, superant la competència dels veterans Fernando Amorebieta, Aitor Ocio i Ustaritz, i només sent amonestat un cop en tota la temporada. Amb el seu equip disputà les finals de la Lliga Europa de la UEFA 2011-2012 i la Copa del Rei de futbol 2011-12.

## Referències

* ↑ «Equipo Revelación de la Liga 2010/11». UEFA.com, 30-05-2011. Arxivat de l'original el 2011-09-03. [Consulta: 31 maig 2011].
* ↑ «Los 'rookies' de la Liga». Marca, 23-05-2011. [Consulta: 23 maig 2011].

## Enllaços externs

* Fitxa de Borja Ekiza a la web oficial de l'Athletic
# Betje Wolff

Elizabeth ("Betje") Wolff-Bekker o Elizabeth Bekker pel seu nom de soltera (Vlissingen, 24 de juliol de 1738-La Haia, 5 de novembre de 1804) va ser una escriptora neerlandesa.

## Biografia

Betje Wolff va néixer en una família benestant calvinista. El 18 de novembre de 1759, a l'edat de 21 anys, es va casar amb el sacerdot de 52 anys Adriaan Wolff. El 1763, va publicar la seva primera col·lecció Bespiegelingen over het genoegen. El 1777, després de la mort del seu marit, va viure juntament amb Aagje Deken i, des de llavors, van publicar la seva obra en conjunt. Entre els seus majors èxits es troben les novel·les epistolars Historie van mejuffrouw Sara Burgerhart (1782) i Historie van den heer Willem Leevend (1784-1785).
A causa de les seves simpaties patriotes, es van traslladar a Trévoux, a la Borgonya, el 1788. Wolff estava exposada a alguns dels perills de la Revolució francesa i hauria escapat de la guillotina solament per la seva gran presència mental. El 1795, va tornar a Holanda i va residir a la Haia fins a la seva mort.
Altres llibres populars de Betje Wolff i Aagje Deken van ser Abraham Blankaart (1787) i Cornelie Wildschut (1793-1796).

## Referències

* ↑ Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* (neerlandès) Betje Wolff en DBNL, base de dades, amb una bibliografia, biografia i obres de l'autora.
* Diverses obres de Betje Wolff .
# Betina Špilja

Betina Špilja és el nom d'una platja de Dubrovnik, a Croàcia, i per extensió del seu entorn, a l'est del barri de Ploče. Està situada entre les platges de Banje i la de Sveti Jakov.
# Black List

Black List és el segon àlbum de les dues recopilacions de L.A. Guns amb el tercer cantant de la història del grup, Paul Black.

## Cançons

* Stranded In L.A.
* L.A.P.D.
* Show No Mercy
* One More Reason To Die
* Looking Over My Shoulder
* Love & Hate
* Wired And Wide Awake
* One Way Ticket To Love
* Name Your Poison
* Liquid Diamonds
* Love Is A Crime
* Winter's Fool
* Everything I Do
* A Word To The Wise Guy
* Roll The Dice
* Black City Breakdown
* The Devil In You (retocat per Black Cherry)

## Formació

* Paul Black: Veus
* Tracii Guns: Guitarra
* Robert Stoddard: Guitarra
* Mick Cripps: Baix
* Nickey "Beat" Alexander: Bateria
# Briarcliff Manor

Briarcliff Manor és una població dels Estats Units a l'estat de Nova York. Segons el cens del 2000 tenia 7.696 habitants.

## Demografia

Segons el cens del 2000, Briarcliff Manor tenia 7.696 habitants, 2.435 habitatges, i 1.996 famílies. La densitat de població era de 501,1 habitants/km².
Dels 2.435 habitatges en un 44,1% hi vivien nens de menys de 18 anys, en un 74,5% hi vivien parelles casades, en un 6% dones solteres, i en un 18% no eren unitats familiars. En el 15,8% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,16.
Per edats la població es repartia de la següent manera: un 26,8% tenia menys de 18 anys, un 9% entre 18 i 24, un 24,7% entre 25 i 44, un 24,8% de 45 a 60 i un 14,7% 65 anys o més.
L'edat mediana era de 40 anys. Per cada 100 dones de 18 o més anys hi havia 81,3 homes.
La renda mediana per habitatge era de 133.272 $ i la renda mediana per família de 157.607 $. Els homes tenien una renda mediana de 100.000 $ mentre que les dones 61.208 $. La renda per capita de la població era de 58.646 $. Entorn del 0,8% de les famílies i el 2,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Briarcliff Manor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Briarcliff Manor». American Fact Finder. Oficina del Cens dels Estats Units, 12-01-2010.
# Briar Creek

Briar Creek és una població dels Estats Units a l'estat de Pennsilvània. Segons el cens del 2000 tenia 651 habitants.

## Demografia

Segons el cens del 2000, Briar Creek tenia 651 habitants, 250 habitatges, i 162 famílies. La densitat de població era de 158,1 habitants per quilòmetre quadrat.
Dels 250 habitatges en un 0% hi vivien nens de menys de 18 anys, en un 46,8% hi vivien parelles casades, en un 12% dones solteres, i en un 35,2% no eren unitats familiars. En el 30% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,91.
Per edats la població es repartia de la següent manera: un 20,7% tenia menys de 18 anys, un 8,1% entre 18 i 24, un 26,3% entre 25 i 44, un 21% de 45 a 60 i un 23,8% 65 anys o més.
L'edat mediana era de 41 anys. Per cada 100 dones de 18 o més anys hi havia 81,7 homes.
La renda mediana per habitatge era de 23.594 $ i la renda mediana per família de 27.833 $. Els homes tenien una renda mediana de 22.150 $ mentre que les dones 19.583 $. La renda per capita de la població era de 13.009 $. Entorn de l'11,6% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Briar Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Briar Creek». American Fact Finder. Oficina del Cens dels Estats Units, 12-01-2010.